**︽孚佑帝君大洞真經︾**

**水讚**

**先天真水。淨洗靈台。楊枝一滴灑塵埃。凡境即蓬萊。滌穢消災。香林法界開。皈命**

**蕩魔解穢大天尊。**

**香讚**

**香焚寶鼎。炁達先天。威光烜赫接**

**祥煙。降鑒此心虔。展讀靈篇。擁護仗雷鞭。皈命**

**香林說法大天尊。**

**淨三業咒**

**身中諸內境。三萬六千神。動作履行藏。前劫並後業。願我身自在。常住三寶中。當於劫壞時。我身常**

**不滅。誦此真文時。身心口業皆清**

**淨。急急如律令。**

**淨壇咒**

**太上說法時。金鐘響玉音。百穢藏九地。群魔護騫林。天花散法雨。法鼓振迷沉。諸天賡善哉。金童舞瑤琴。願傾八霞光。照依皈依心。蚤法大法稿。翼侍五雲深。急急如律令。**

**淨天地咒**

**天地自然。穢氣分散。洞中元虛。**

**晃朗太元。八方威神。使我自然。**

**靈寶符命。普告九天。乾羅嗒哪。**

**洞罡太玄。斬妖縛邪。度人萬千。**

**中山神咒。元始玉文。授持一遍。**

**卻病延年。按行五嶽。八海知聞。**

**魔王束手。侍衛我軒。凶穢蕩盡。**

**道氣長存。急急如律令**

**安土地神咒**

**元始安鎮。普告萬靈。嶽瀆真官。**

**上下祇神。左社右稷。不得妄驚。**

**回向正道。內外澄清。各安方位。**

**備守家庭。太上有令。搜捕邪精。**

**護法神王。保衛誦經。皈依大道。**

**元亨利貞。急急如律令。**

**金光神咒**

**天地玄宗。萬氣本根。廣修萬劫。**

**證吾神通。三界內外。惟道獨尊。**

**體有金光。覆映吾身。視之不見。**

**聽之不聞。包羅天地。養育群生。**

**誦持萬遍。身有光明。三界侍衛。**

**五帝伺迎。萬神朝禮。役使雷霆。**

**鬼妖喪膽。精怪忘形。內有霹靂。**

**雷神隱名。洞慧交徹。五氣騰騰。**

**金光速現。覆護真人。急急如**

**玉皇光降律令敕。**

**孚佑帝君呂祖救苦救難神咒**

**至心歸老祖。求脫人間苦。**

**疾病無纏綿。安寧天擁護。**

**十干十二支。二十八宿主。**

**天神玉女聞。盡皆降吾杵。**

**寶劍自光芒。殺斬妖敢阻。**

**葫蘆貯靈丹。度盡凡夫苦。**

**牢獄枷鎖災。水火並瘟毒。**

**刀兵急厄臨。路中逢險阻。**

**一切苦相縈。特此化成土。**

**隨念隨時來。降我吉星輔。**

**過去盡生方。現存賴恩主。**

**一聲誦永寧。全家伏龍虎。**

**有此聖靈章。萬魔咸束首。**

**太上呂帝君。急急如律令**

**志心皈命禮。稽首。頓首。奉請**

**玉皇大天尊玄穹高上帝。**

**志心歸命禮。稽首。頓首。奉請**

**聖教文尼欽命文衡文昌梓潼帝君道德天尊。**

**志心歸命禮。稽首。頓首。奉請**

**三清一氣元君道尼太上老君掌教天**

**尊。**

**志心歸命禮。稽首。頓首。奉請**

**西方如來釋迦牟尼古佛天尊。**

**志心皈命禮。稽首。頓首。奉請**

**金闕內相孚佑帝君妙道天尊。**

**志心歸命禮。稽首。頓首。奉請**

**南天伏魔感應大帝翔漢天尊。**

**志心歸命禮。稽首。頓首。奉請**

**雷霆普化天尊。**

**志心皈命禮。稽首。頓首。奉請**

**九天司命護宅天尊。**

**志心啟請**

**袁天君辟穢正氣寶誥志心皈命禮**

**先天一氣。道德長存。金闕內相。**

**妙道天尊。伏魔聖帝。下凡驅瘟。**

**鑒察善惡。護宅天尊。左五雷將。**

**右柳天君。中央佑帝。辟邪除瘟。**

**神欽鬼服。吉星臨門。妖魔鬼怪。**

**滅沒無存。如敢過犯。雷電火焚。**

**寶誥朗誦。透上天門。福祿星壽。**

**賜讀誥文。令奉呂帝勅。急急如律令。**

**志心啟請**

**南宮宏教太乙柳真君寶誥志心歸命禮**

**先天星宿。一氣煉成。青面撩牙。運轉五行。追隨佑帝之左右。玉封太乙守天廷。心赤存保赤。面青志更青。佑帝大開惻隱。天君更發慈悲。每離金闕。每落瑤池。飛鸞啟**

**民之覺路。降筆轉性之遷移。大願**

**大眾。大慈大悲。**

**南宮太乙柳真君。**

**志心啟請**

**南宮孚佑帝君恩主聖誥 志心皈命禮**

**玉清內相。金闕封榮。三教兼修。五雷聽令。黃粱夢覺。勘破功名。驅邪除怪。劍氣騰騰。飛鸞闡教。降筆顯靈。開壇濟世。保護群生。蓋世詩豪。萬民稱聖。**

**玉清殿內。丹砂練成。參透玄機。白日飛昇。大悲大願。大聖大慈。普渡光圓。自在文尼真佛。警化靈應祖師。**

**南宮孚佑帝君。興行妙道天尊。**

**敬誦**

**南宮孚佑帝君降筆大洞真經**

**孚佑帝君讚曰。關聖帝君。作事清白。不愧為聖。行為端正。方可為神。**

**孔夫子。何為聖。聖所以作春秋也。**

**關夫子。何為聖。聖所以讀春秋也。先聖後聖其揆一也。**

**古洞引讚真經。**

**梓潼帝君讚曰：桃源古洞真經**

**天地正氣。道德長存。金闕內相。**

**孚佑帝君。純陽一氣。妙道天尊。**

**慈悲下界。醒喚沉淪。或歌或曲。**

**或詩或文。婆心切切。戒之諄諄。**

**千千集首。萬萬典型。朗讀經偈。**

**神服鬼歆。辟邪除穢。劍斬妖精。**

**葫蘆發火。乃祥乃禎。收妖滅怪。**

**霹靂雷聲。黃巾力士。六甲六丁。**

**千災掃盡。百福來臨。乾元亨利貞。急急如律令。**

**關聖帝君寶讚 志心皈命禮**

**太微紫微。佛賜文尼。大願大眾。**

**大慈大悲。救難救苦。每落瑤池。**

**三世因果。醒人途迷。渡登彼岸。**

**拔上天梯。示引南北。指人東西。**

**天君鑒察。柳將查稽。稽查賜福。**

**福壽綿長。金闕內相。道號純陽。**

**葫蘆發火。顯赫立功。威聲普化。**

**閃閃電光。日月星斗。雷雨雲風。**

**三昧真火。一炁青鋒。辟邪滅怪。**

**魑魅魎魍。經聲朗誦。一切皆空。**

**玉樓鑒訂。南天南宮。天歡地喜。**

**鬼沒神藏。乾坎艮震。巽離坤宮。**

**兌招百福。坎納千祥。乾統天兵。**

**艮斬妖精。震捉妖魔。巽賜乃禎。**

**離統雷火。坤載利貞。乾元亨利貞。急急如律令。**

**大洞寶誥。世宇長存。金闕內相。妙道天尊。玉樓職任。孚佑帝君。萬書千典有。帝經尚未聞。武帝明聖經。文昌陰騭文。帝著經一卷。三聖齊頒行。三世因果先前有。大洞真經隨後成。昔日但知閬苑客。而今方識太薇星。諭汝傳塵世。使人各遵行。經文雖淺近。不可視為輕。道存天地同休戚。德配乾坤不壞身。任帝敕召天廷將。憑帝催請地府神。日遊天下稽善惡。夜到寰區談果因。值日值時將。值時值日兵。三山五嶽聽號令。五湖四海各遵行。三光照耀。日月星斗。六丁六甲。值日天兵。二十八宿。聽經號令。天廷日差五雷將。南宮夜使柳徒星。天下城隍並境主。世宇八方土地神。一切神明聽經語。稽查功過讀聖經。如有世人祈賜福。准行消災福來臨。有過之人當速改。革故鼎新罪移輕。聖人未敢言無過。過勿憚改算為人。缺德之人求懺梅。如改前非亦淮行。時時刻刻知改過。青天不加悔罪人。改卻前非便無過。無過之人吉祥增。再加脩福功完滿。善功完滿樂天倫。樂盡天倫災消滅。災消福集道德存。道德長存。風調雨順定太平。國泰民安天賜福。一切災殃化作塵。化作塵。成仙成佛總由人。總由人。四時無災八節有慶。經到奉行。乾元亨利貞。**

**古洞大洞桃源經。焚香朗誦虔叩請。**

**祈福即來臨。求壽天賜福。**

**父母享遐齡。伯叔並昆仲。**

**自已可延生。一切高朗誦。**

**分功祥瑞增。如求過世樁萱者。並求怕叔與弟兄。朝夕虔朗誦。快樂逍遙登。照帝經中語。九元七祖盡超昇。若求自已福。並祈闔家平。日讀千百語。夜誦百千聲。驅邪並逐祟。禎祥紫氣臨。求名及與利。虎榜定標名。利人並利己。利害看分明。若求生產厄。房中產麒麟。求子生丹桂。求運好前程。行人經朗誦。鬼賊不相侵。三江四海上。聽得真經聲。大風並大浪。風波立刻平。照帝經中語。一一皆有靈。口誦心而維。必得把善施。世人可瞞騙。青天不可欺。欲挽人覺悟。神仙下瑤池。或歌或作賦。或曲並吟詩。聲聲喚人醒。句句字珠璣。說帝身。現身說法渡眾生。帝居唐孝廉。出仕甚古風。官吏職。欽點巡狩。逢師鍾。一夢南柯熟黃粱。平生事業盡皆空。嗟晚不得先帝高宗。受師點化。攜妻子榮歸故鄉。住古洞。洞裡之賓取名字。子亡妻卒。曰純陽。學劍法。柳星收為童。苦修練。玉皇封。金闕內相掌善惡。五文昌內稽過功。八仙中曰醉翁。世道茫茫走西東。多少田園也是空。尋得名利珍珍寶。付與兒孫一場空。一旦咽喉呼吸斷。了了然然總是空。兒孫滿堂怎得見。黃泉路上不相逢。孽鏡上。憑過功。自已平生不修德。到頭何話見閻王。積些家業如珠寶。難贖冤愆上天堂。何不學成袁了凡。可脫苦海渺茫茫。不孝子。雷電攻。好淫悖逆經免誦。致引天廷降災殃。為人知禮必知義。尊重三綱及五常。勤修德。積善功。帝經朗誦恭叩請**

**金闕內相妙道天尊  ( 三稱  )**

**冒瀆諸神。祈默佑。願善遷。修因果。解冤愆。行方便。種福田。集諸信。結善緣。刻刻改。時時遷。洗心竅。去穢延。遵孝弟。禮義連。信朋友。氣一團。息爭訟。和鄉鄰。戒口過。經中真言。恭請諸尊鑒察。祈賜慶福綿綿。遵得經中金石語。勿負南宮啟愚蒙。挽轉頹風化俗良。士子真經誦。一刻到天堂。標名龍虎榜。位必至三公。農夫虔朗誦。五穀年年豐。工人及商賈。萬里皆亨通。日月齊照耀。星斗燦三光。施鑒察。增吉祥。賜下甘泉在經堂。五彩蓮花吐寶**

**堂。災消兮。禍已亡。福集兮。紫氣煌煌。金玉滿堂。**

**正氣歌**

**天地正氣。日月斗星。乾元亨利貞。青龍白虎。元武奔騰。勾籐朱雀。**

**爻卦頒行。先天主宰。一氣元君。**

**南宮敕令。五雷天尊。恭請**

**伏魔感應天尊。青龍一閃。金鞭火焚。南宮呂帝。劍擊奔騰。葫蘆發火。斬怪滅精。魑魅魍魎。滅沒無存。嗡嘛呢叭彌吽。急急如律令。**

**敬 誦**

**呂帝心經**

**呂帝曰。**

**天生萬物。惟人最靈。匪人能靈。**

**實是心靈。心為主宰。一身之君。**

**役使百骸。區處群情。物無其物。**

**形無其形。稟受於天。良知良能。**

**氣拘欲蔽。日失其真。此心既失。**

**此身亦傾。欲善其身。先治其心。**

**治心如何。即心治心。以老老心。**

**治不孝心。以長長心。治不弟心。**

**以委致心。治不忠心。以誠格心。**

**治不信心。以恭敬心。治無禮心。**

**以循理心。治無義心。以清介心。**

**治無廉心。以自愛心。治無恥心。**

**以積德心。治為惡心。以利濟心。**

**治殘賊心。以匡扶心。治傾陷心。**

**以仁慈心。治暴戾心。以謙遜心。**

**治傲慢心。以損抑心。治盈滿心。**

**以儉約心。治驕奢心。以勤慎心。**

**治怠忽心。以坦夷心。治危險心。**

**以忠厚心。治刻薄心。以和平心。**

**治忿罣心。以寬洪心。治褊窄心。**

**以傷身心。治沉湎心。以妻女心。**

**治姦淫心。以果報心。治謀奪心。**

**以禍患心。治鬪狠心。以正教心。**

**治異端心。以致誠心。治大疑心。**

**以悠久心。治無恆心。以始終心。**

**治反覆心。以施與心。治慳吝心。**

**以自然心。治勉強心。以安分心。**

**治非望心。以順受心。治怨尤心。**

**以推誠心。治猜忌心。以鎮定心。**

**治搖惑心。以正中心。治偏袒心。**

**以大體心。治細物心。嗟呼人心。**

**不治不純。如彼亂絲。不理不清。**

**如彼古鏡。不磨不明。如彼劣馬。**

**不勒不馴。帝故說經。欲治人心。**

**人心得治。天地清寧。**

**偈曰**

**一切惟心心最危。範天圍地發光輝。**

**天心即在人心見。人合天心天弗違。**

**完經讚**

**孚佑演正。金闕選仙。寶劍玉光耀大千。濁暗悉開明。妙道興行。利益遍群生。**

**南無仕金闕菩薩摩訶薩**